**Referat af bestyrelsesmøde onsdag d. 26/10 2022 kl. 19.00-20.50 (virtuelt)**

Mødeleder: *Jakob Walløe Hansen (formand*)

Deltagere (Bestyrelsen): *Jakob Walløe Hansen (formand), Franz Holmberg (næstformand), Bodil Espersen, Mia Lindegaard Pedersen, Louise Villumsen, Søren Rafn, Christine Ditlefsen*, *Thomas Brændgaard*

Deltagere (Sekretariatet): *Jakob Simonsen (referent)*

Afbud:

**1. Godkendelse af dagsorden (5 min.)**

 Dagsorden blev godkendt

**2. Korte orienteringer (20 min.)**

2.1 Formanden (Jakob W.) **(5 min.)**

Jakob W. videregav overvejelser vedrørende udvidelse af projekt Mikro-Science Festival.

Jakob W. er genudpeget til at repræsentere NVDK i uddannelsesudvalg for Natur- og Kulturformidleruddannelsen på Skovskolen/Københavns produktionshøjskole.

2.2 Sekretariatet (Jakob S.) **(5 min.)**

Jakob S. orienterede fra sekretariatet. Der har været et socialt arrangement, hvor sekretariatets medarbejdere besøgte Sagnlandet Lejre, og fik kompetent rundvisning af Dyrepasser Mia (hold 34)

Et projekt om håndtering af mistrivsel gennem naturvejledning/foreningskontakt er på tegnebrættet

Sekretariatet besøger de regionale netværk hen over vinteren, startende med Midtvestjylland d. 4. november

Sekretariatet undersøger pt. nytteværdien af et IT-redskab til medlemsinddragelse – engageXact – fra Rambøll. Det skal i så fald afstemmes med det nye medlemssystem.

2.3 Uddannelsesudvalg (Mia/Søren) **(5 min.)**

Søren orienterede: Der er åbent for ansøgning til Naturvejlederuddannelsen. Ansøgningsprocedure er revideret, så der er løbende optag for kandidater som matcher alle optagskriterier, suppleret med venteliste.

**Bestyrelsesmedlemmer bedes dele opslag om uddannelsen via facebook, LinkedIn og øvrige kanaler!!**

Naturvejlederuddannelsen er kompetencegivende – jfr. kompetencefonden. Der kan evt. udfærdiges et notat til publikation på hjemmesiden herom, inkl. muligheden for at opnå uddannelsesstøtte under uddannelsen.

2.4 WebUgle (Thomas B.) **(5. Min.)**

Der arbejdes fortsat med at indhente kontingentindbetalinger. Arbejde med at overføre webshoppen pågår – afventer møde mellem Thomas og Sam og Foreningsadministration/Dit Sekretariat, som er leverandør af medlemssystemet.

**3. Sager (35 min.)**

3.1 Seminarer for medlemmer (strategiseminar, tovholderseminar) (Jakob W., Bodil) **(20 min.)**

Mads Ellegaard har indvilliget i at deltage i planlægningsgruppen sammen med Jakob W. og Jakob S.

Midtvejsstrategiseminaret afholdes i forbindelse med årsmødet d. 26-28 april JW er i dialog med Fynsnetværket.

Bodil og Louise har lavet en oversigt over tovholderne fra de faglige netværk.

**JW, MEL og JS mødes d. 7/11, og kontakter efterfølgende BE og LV for at koordinere de to tiltag.**

3.2 NVDKs deltagelse på konferencen “Vores Natur III” d. 16./17.maj 2023. **(5 min.)**

NVDK er blevet opfordret til at bidrage med et fagligt indspil til konferencen Vores Natur

**Bestyrelsen vurderer, at der ikke er tilstrækkelig værdi for foreningen i at bidrage med et indspil. Jakob S. melder tilbage.**

3.3 NVDKs deltagelse i udvalg/netværk under Friluftsrådet **(10 min.)**

NVDK har modtaget invitation til deltagelse i to udvalg og et netværk under Friluftsrådet. Det drejer sig om:

* + - Adgangspolitisk Udvalg
		- Naturpolitisk Udvalg
		- Børn og unge-politisk netværk

NVDK har mulighed for at melde en deltager ind til hvert af udvalgene, to personer til børn og unge-netværket.

**Adgangspolitisk udvalg: Bestyrelsen beder Therese om fortsat at repræsentere NVDK**

***Naturpolitisk udvalg* Søren Rafn repræsenterer NVDK**

***Børn og ungepolitisk netværk: Jakob Simonsen repræsenterer NVDK*.** Derudover er Franz Holmberg med i netværket som repræsentant for Danmarks Jægerforbund

**4. Status på igangværende initiativer/strategi (15 min.)**

Bestyrelsen fik forelagt en samlet status for strategi og opgaver. Bestyrelsen udtrykte glæde ved at få opgaverne samlet og systematiseret i regi af strategiværket. Jakob S. samler op på kommentarer og udvikler videre på opgavelisten mhb. på at få en bedre koordinering mellem de forskellige dele af opgavevaretagelsen inden for strategien – og et tættere samspil mellem bestyrelsesmedlemmernes opgaver og sekretariatet.

**5. Mødekalender**

**Mia tager ansvar for at doodle bestyrelsesmøder i 2023. Forretningsordenens anvisninger lægger grunden herfor.**

**6. Eventuelt (5 min.)**

6.1 Jakob W. har sendt en forespørgsel om medlemsdeltagelse på Big Bang via Facebook. Der er en enkelt der har responderet. Bestyrelsen drøftede om indsatsen for at stable en stand på benene står mål med udbyttet. Krible Krable / Mikroscience Festival har en stand, som måske kan benyttes til NVDK-formål også.

**Bestyrelsen besluttede, at Mia og Jakob W. undersøger hvordan NVDK kan repræsenteres på Big Bang i 2023. Deadline for at melde ind om stand/workshop etc. er 1/11 2022!!**

6.2 Bestyrelsen har modtaget henvendelse fra Skolenetværket om tilskud til et arrangement i januar 2023 med Mads Bølling.

**Bestyrelsen besluttede at yde et tilskud til skolenetværkets arrangement med oplæg fra Mads Bølling på 3.000 kr. som underskudsdækning, under forudsætning af deltagerbetaling og minimum 10 deltagere.**

27/10 2022 Jakob Simonsen

Godkendt d. 1/11 2023 Jakob Walløe Hansen